বিশেষ প্রতিবেদক, মেদিনীপুর: নির্বাচনের ফল প্রকাশের পর থেকেই যেন রাজনৈতিক হিংসা ক্রমশ মাথাচাড়া দিয়ে উঠছে রাজ্যে৷ ইতিমধ্যেই দুই তৃণমূল কর্মীর মৃত্যু হয়েছে৷ শনিবার সন্দেশখালিতে পতাকা লাগানোকে কেন্দ্র করে চারজনের প্রাণ যায়৷ যার মধ্যে তিন জন বিজেপি কর্মী, এমনটাই দাবি গেরুয়াদের৷ দলীয় কর্মীর মৃত্যুতে রবিবার আইন অমান্যের ডাক দিয়ে পথে নামছে বিজেপি৷ দলীয় কর্মীদের হারিয়ে যখন ক্ষোভ ফুঁসছে গোটা গেরুয়া শিবির সেই সময় ফের রাজ্যে পদ্ম শিবিরের কর্মীর ওপর হামলার ঘটনা ঘটল৷ এবার ঘটনাস্থল পূর্ব মেদিবীপুরের খেজুরি৷ খেজুরির চিঙ্গুরদুনিয়া গ্রামের এক যুবককে বিজেপি করার অপরাধে ধারালো অস্ত্র দিয়ে মারধরের অভিযোগ উঠলো শাসকদলের বিরুদ্ধে।
খেজুরিতে বিজেপি করার অপরাধে বেধড়র মার গেরুয়া কর্মীকে, অভিযোগ ঘাসফুলের বিরুদ্ধে